ראיין הלד

ראיין הלד (באנגלית: Ryan Held; נולד ב-27 ביוני 1995) הוא שחיין אמריקאי, האלוף האולימפי (ריו דה ז'ניירו 2016) במשחה שליחים 4x100 מטר חופשי ואלוף עולם (בריכת 25 מטר) (האנגג'ואו 2018) בעל 5 מדליות, מהן 4 זהב ו-1 כסף, כולן במשחי שליחים ושותף לשני שיאי עולם (בריכת 25 מטר) במשחי שליחים. אלוף האוניברסיאדה (טאיפיי 2017) ואלוף ארצות הברית (2019) במשחה ל-100 מטר חופשי.

== ביוגרפיה ==
הלד נולד וגדל בספרינגפילד, אילינוי, בנם של שריל ורנדי הלד. הוא בוגר אוניברסיטת המדינה של קרוליינה הצפונית.

===2016===
====אלוף אולימפי====
במבחנים האמריקאים לאולימפיאדת ריו דה ז'ניירו (2016) זכה הלד במדליית ארד במשחה ל-100 מטר חופשי בתוצאה של 48.26 שניות, אחרי נייתן אדריאן (47.72 שניות) וקיילב דרסל (48.23 שניות). במשחקים האולימפיים עצמם, הוא זכה במדליית זהב, במשחה שליחים 4x100 מטר חופשי ביחד עם קיילב דרסל, מייקל פלפס ונייתן אדריאן בתוצאה של 3:09.92 דקות, לפני צרפת (3:10.53 דקות) ואוסטרליה (3:11.37 דקות). כשחיין שלישי הוא קבע ב"זינוק שליחים" תוצאה של 47.73 שניות.

===2017===
====אלוף אוניברסיאדה====
באוניברסיאדה שנערכה בטאיפיי באוגוסט 2017 הוא זכה ב-3 מדליות זהב, במשחה ל-100 מטר חופשי בתוצאה של 48.36 שניות, במשחה שליחים 4x100 מטר חופשי ובמשחה שליחים 4x100 מטר מעורב.

===2018===
====אלוף עולם (בריכת 25 מטר)====
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה ב-5 מדליות, 4 זהב ו-1 כסף, כולן במשחי שליחים. מדליות זהב, במשחה שליחים 4x50 מטר חופשי ביחד עם קיילב דרסל, ג'ק קונגר ומייקל צ'דוויק בשיא עולם חדש של 1:21.80 דקות, לפני רוסיה (1:22.22 דקות) ואיטליה (1:22.90 דקות), כשחיין שני הוא קבע ב"זינוק שליחים" תוצאה של 20.25 שניות, התוצאה השנייה בטיבה באליפות כולה, אחרי יבגני רילוב - 20.22 שניות, במשחה שליחים 4x100 מטר חופשי ביחד עם קיילב דרסל, בלייק פירוני ומייקל צ'דוויק בשיא עולם חדש של 3:03.03 דקות, לפני רוסיה (3:03.11 דקות) וברזיל (3:05.15 דקות). כשחיין רביעי הוא קבע ב"זינוק שליחים" תוצאה של 45.76 שניות, בשלב המוקדמות הוא קבע כשחיין ראשון תוצאה של 45.82 שניות, התוצאה השלישית בטיבה באליפות כולה (הלד לא השתתף במשחה אישי ל-100 מטר חופשי), במשחה שליחים 4x100 מטר מעורב ביחד עם ראיין מרפי, אנדרו וילסון וקיילב דרסל בשיא אליפות חדש של 3:19.98 דקות, לפני רוסיה (3:20.61 דקות) ויפן (3:21.07 דקות), כשחיין רביעי הוא קבע בסגון חופשי ב"זינוק שליחים" תוצאה של 45.23 שניות, התוצאה השנייה בטיבה באליפות כולה, אחרי ולדימיר מורוזוב - 45.01 שניות, במשחה שליחים 4x50 מטר חופשי משולב ביחד עם קיילב דרסל, מלורי קומרפורד וקלסי דליה בשיא עולם חדש של 1:27.89 דקות, לפני הולנד (1:28.51 דקות) ורוסיה (1:28.73 דקות), כשחיין שני הוא קבע ב"זינוק שליחים" תוצאה של 20.60 שניות ומדליית כסף, במשחה שליחים 4x50 מטר מעורב בשיא אמריקה חדש של 1:30.90 דקות, אחרי רוסיה 1:30.54 דקות ולפני ברזיל (1:31.49 דקות), כשחיין רביעי הוא קבע ב"זינוק שליחים" תוצאה של 20.31 שניות.

===2019===
====אלוף ארצות הברית====
באליפות ארצות הברית שנערכה בשנת 2019 זכה הלד בשתי מדליות זהב, במשחה ל-50 מטר חופשי בשיא אישי חדש של 21.87 שניות ובמשחה ל-100 מטר חופשי בשיא אישי חדש של 47.39 שניות, התוצאה השלישית בטיבה בארצות הברית בכל הזמנים. נוסף לכך, הוא סיים במקום רביעי במשחה ל-100 מטר פרפר.

===2024===
באולימפיאדת פריז הוא זכה במדליית זהב במשחה שליחים 4x100 מטר חופשי לאחר ששחה בשלב המוקדמות.

== שיאים אישיים ==
===בריכה אולימפית===
* 50 מטר חופשי: 21.87 שניות (2019)
* 100 מטר חופשי: 47.39 שניות (2019), התוצאה השלישית בטיבה בארצות הברית בכל הזמנים

===בריכת 25 מטר===
* 100 מטר חופשי: 45.75 שניות (2021)

===בריכת 25 יארד===
* 50 יארד חופשי: 18.56 שניות (2018)
* 100 יארד חופשי: 41.05 שניות (2018)

== קישורים חיצוניים ==

קטגוריה:שחייני חופשי
קטגוריה:שחייני פרפר
קטגוריה:אלופי עולם בשחייה
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים אמריקאים באולימפיאדת פריז (2024)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:אלופי האוניברסיאדה בשחייה
קטגוריה:אמריקאים שנולדו ב-1995